钦定古今图书集成/明伦汇编/氏族典/第257卷 > 王爽
## 钦定古今图书集成/明伦汇编/氏族典/第257卷 > 王爽

按《晋书王蕴传》：“蕴子爽，字季明，彊正有志力，历给事
黄门侍郎、侍中。孝武帝崩，王国宝夜欲开门入，为遗
诏，爽距之曰：‘大行晏驾，皇太子未至，敢入者斩’！乃止。
爽尝与会稽王道子饮，道子醉，呼爽为小子。爽曰：‘亡
祖长史，与简文皇帝为布衣之交，亡姑亡姊，伉俪二
宫，何小子之有’？及国宝执权，免爽官。后兄恭再起事”，
并以爽为宁朔将军，参预军事。恭败被诛。